Rikunarita-ORG/Wikinium huggingface dataset:
# 伦敦

英国首都伦敦个位置
**伦敦**是英国个首都，英语Greater London，绰号“雾都”。

## 简介

**伦敦**是英国个首都，泰晤士河浪。城内人口约摸有得七百多万，计上城郊则有一千多万。自从古罗马建立搿只城市，渠俚就是英格兰个顶顶要地。上千年以来，掌握仔英国个命脉，英国文艺复兴、工业革命、哥德复兴等个了啥侪是勒渠俚开始个。

## 好景色

西敏寺、伦敦塔、格林威治古城等个了啥，古色古香，引人入胜，

## 人种

勒7百多万人口里向，71%是白人，10%是南亚裔，5%是非洲黑人后裔，5%是加勒比海黑人后裔，3%是混血人种，还有差弗多1.4%是华人。

## 宗教信仰

约摸有**58.2%**个人口信奉基督教，7.9%信奉伊斯兰教，4.1%信奉印度教，3.1%信奉犹太教，1.5%信奉锡克教，15.8%个人口呒拨啥个宗教信仰。

## 体育比赛

* 温布尔登网球锦标赛

* 伦敦个政府网站

维基共享资源里向寻得着搭该篇文章搭界个多媒体资源：
**伦敦**
# 格林尼治皇家天文台

**格林威治皇家天文台**（Royal Observatory, Greenwich），旧称皇家格林威治天文台（Royal Greenwich Observatory，简称RGO），是英国国王查理二世拉1675年拉伦敦格林威治建造个一个综合性天文台，拉8月10号安放了奠基石，同时国王也创建了皇家天文学家个职位。
# 國際日期變更線

勒東經、西經180°附近個國際日期變更線
**國際日期變更線**（英语：**International Date Line**），也叫**國際日界線**、**國際換日線**或者**國際日期線**，跨過該條線日腳就要加1日天或者減1日天。該條線基本浪是按照180度經線，但必過因爲經過仔一部分陸地，外加要照顧行政區個統一，實際浪日界線是稍微繞仔繞個折線：從北朝南通過白令海峽搭阿留申、薩摩亞、斐濟、湯加等群島到新西蘭個東面。

從東朝西跨過該條線，日腳要加1日，從西朝東跨過來，日腳要減1日。
# Google地图

**Google服务**是Google公司提供比全球个网络地图服务，地图里向有得地标、线条、形状咾啥个信息，提供矢量地图、卫星照片、地形图三种视图。

## 地图指南

* Google Sightseeing - Guide to interesting and unusual sights.
* Google Maps Mania - An unofficial blog tracking the websites, ideas and tools being influenced by the tool.

* Google Maps
	+ Mobile phone version
	+ Google Sky
	+ Google Moon
	+ Google Mars
* Google Maps Help Center
* Geotagged Videos in Google Maps 档案，存勒互联网档案馆当中。（2009年3月21号）
* Google Map Generator 档案，存勒互联网档案馆当中。（2009年3月2号）

维基共享资源里向寻得着搭该篇文章搭界个多媒体资源：
**Google地图**
# 北極圈

藍顏色虛線個圓圈就是北極圈
**北極圈**是緯度數值是北緯66.5°個一隻假想圈，是北寒帶搭北溫帶個分界線，搭黃赤交角（南北回歸線個緯度數值）互餘。北極圈北面個地區叫「北極圈內」。一般性北極圈裏向個地區叫北極地區，由北冰洋搭周邊陸地組成，陸地包括仔格陵蘭、北歐三國、俄羅斯北部、美國阿拉斯加北部搭仔加拿大北部。北極圈裏向個島窮多，頂大個是格陵蘭島。因為交關瀴，北極圈裏個生物種類窮少。植物以地衣、苔蘚為主，動物有北極熊、海豹、鯨等等。

北極圈也是極晝搭極夜現象開始出現個界線，北極圈北面個場化勒夏天會出現極晝，冬天會出現極夜。
# 挪威海

挪威海地圖
**挪威海**（書面挪威語及新挪威語：Norskehavet）是北大西洋個一個陸緣海，勒挪威西北方對開，北海搭格陵蘭海之間。

挪威海西面搭冰島海連牢，東北搭巴倫支海相鄰。勒西南面，冰島搭法羅群島之間個海底山脊拿大西洋外海搭挪威海分開。北面揚馬延海底山脊成為挪威海搭北冰洋之間個界線。東面是挪威，海岸線有冰川侵蝕形成個峽灣（fjørd）。
# 格陵兰

格陵蘭
**格陵兰**（格陵兰语：Kalaallit Nunaat；丹麦语：Grønland）是世界丄向頂大个島，勒垃北美洲个東北面，80%侪畀冰雪覆盖。難朝伊是丹麥下底个一隻自治国。2008年公投以後，2009年變成功内政独立个自治区，外交、国防、财政等事务畀丹麦代理。格陵兰勒垃1973年跟咾宗主国丹麦加入过欧洲各共同体（欧盟前身），但是根据1982年全民公投个结果，1985年通过《格陵兰条约》，退出欧共体，難朝渠弗是欧盟个一员，是欧洲联盟特别领域个一部分。格陵兰公民因为同时是丹麦公民，蓋咾有欧盟公民身份资格，也是北约范围。

## 政治

格陵兰名义丄向个元首是宗主国丹麦个君主，難朝是腓特烈十世国王。丹麦政府派一位高级专员驻勒当地，代表丹麦君主搭政府。虽则宗主国丹麦是欧洲联盟个成员国，但格陵兰弗是欧盟个一部分。

格陵兰个立法机构是格陵兰议会，通过普选产生，任期4年，设31隻议席。自治政府个首长（格陵兰总理）是议会多数党个领袖。

2008年11月25号，格陵兰举行自治公投，公投勒垃岛丄80隻市镇搭村坊举行，当地时间第二日半夜裏向公布仔开票结果：投票率71.96%，裏向75.54%赞成自治，23.57%反对，公投案以较大个优势获得通过。2009年6月21号，格陵兰正式变成功国际法下个独立政治实体，自家管理自家个内政、司法搭资源分配，但是渠个国防、外交搭财政个种事务还是让丹麦管勒许。

2019年8月份，根据美国媒体报道，两名知情人士讲美国总统唐纳德·川普让渠个高级助手调查美国政府好弗好买格陵兰岛；后首来白宫经济顾问拉里·库德洛证实第個说法，但是馬上畀丹麦首相弗雷德里克森批判渠荒谬，但是川普政府个第一任期搭第二任期全拿第個议题作为外交方针。

2025年3月份，格陵兰举行议会选举，主张渐进独立个中间偏右政党民主党胜选，渠个政党领袖尼尔森表示：“伲弗是美国人，也弗想永远当丹麦人”，还表达第個党个立场是稳健发展本地产业，提高就业、教育搭医疗等条件。。

## 參考資料

维基共享资源里向寻得着搭该篇文章搭界个多媒体资源：
**格陵兰 最大的島嶼——格陵蘭
* 格陵蘭旅游官方網站档案，存勒互联网档案馆当中。（2020年4月3号）（英语）
# 斯堪的纳维亚半岛

斯堪的纳维亚半岛冬季卫星照片
**斯堪的纳维亚半岛**（丹麦语：Skandinaviske halvø，瑞典语：Skandinaviska halvön，挪威语：Den skandinaviske halvøy，芬兰语：Skandinavian niemimaa），有好星国家，来勒欧洲西北角，东面是波罗的海，西面是挪威海，北面是巴伦支海，东北面是俄罗斯搭芬兰，是欧洲顶大个半岛。斯堪的纳维亚半岛浪有两只国家，西部是挪威，东部是瑞典，斯堪的纳维亚山脉横勒两只国家当中。

维基共享资源里向寻得着搭该篇文章搭界个多媒体资源：
**斯堪的纳维亚半岛**
# 塔里木盆地

**塔里木盆地**（维吾尔语：تارىم ئويمانلىقى‎ / Tarim oymanliqi / Tarim oymanliⱪi）来勒中国西北部个新疆地区，是中国面积最大个内陆盆地。塔里木盆地搭准噶尔盆地中间由天山隔开，南北相对，分布勒昆仑山、天山、阿尔金山之间。东西长1500公里，南北宽约600公里，总面积达53万平方公里。